cyanic-selkie/wikianc huggingface dataset:
Agatha Christie
Arvostelu
Christietä on arvosteltu ennen kaikkea yksi­ulotteisesta kerronnasta ja henki­löhahmoista, jotka kaikki on alistettu moni­mutkaisen ja geo­metrisen juonen armoille. Raymond Chandlerin mielestä Eikä yksikään pelastunut on täynnä mahdottomuuksia. Chandlerin mielestä klassista arvoitus­dekkaria ei voi kirjoittaa ilman vääriä johto­lankoja, yhteen­sattumia ja toden­näköisyyksiä, jotka ovat alle 50 prosenttia. Lisäksi Chandler syytti Christietä henkilöiden luonteen väärentämisestä, jota ilman murhaajan salaaminen ei olisi mahdollista.
Sanna Lius
Sanna Maria Lius (o.s. Luostarinen, s. 26. lokakuuta 1976 Imatra) on entinen suomalainen näyttelijä. Lius on näytellyt Salatut elämät -sarjassa Elina Taalasmaata.
Salvador Cabañas
200px|thumb|Salvador Cabañas Salvador Cabañas Ortega (s. 5. elokuuta 1980 Asunción, Paraguay) on paraguaylainen jalkapalloilija. Cabañas pelaa hyökkääjänä.
Cabañasia ammuttiin päähän baarissa Méxicossa 25. tammikuuta 2010. Hän oli lääkäreiden mukaan vakaassa, mutta kriittisessä tilassa. Lääkärit eivät poistaneet luotia, sillä he epäilivät, että se huonontaisi Cabañasin tilaa. Cabanas toipui ampumatapauksesta ja vuoden päästä ampumisesta hän harjoitteli ensimmäistä kertaa paraguaylaisen Club Libertad -joukkueen harjoituksissa.
Joaquim Salarich
Salarich kilpaili maailmancupissa ensimmäisen kerran Madonna di Campiglion pujottelussa joulukuussa 2015. Ensimmäiset maailmancupin pisteensä hän saavutti oltuaan viidestoista Val d’Isèren pujottelussa joulukuussa 2021. Kymmenen parhaan joukossa hän debytoi oltuaan kahdeksas Garmisch-Partenkirchenin pujottelussa helmikuussa 2022. Parhaimmillaan hän on sijoittunut viidenneksi Méribelin pujottelussa maaliskuussa 2022.
Mauno Kangasniemi
Mauno Johannes Kangasniemi (3. huhtikuuta 1924 Alavus – 9. maaliskuuta 2017 Kauhajoki) oli Vaasan läänin maaherra 1978–1991 ja toimi sitä ennen kunnallishallinnon tehtävissä. Hän oli koulutukseltaan yhteiskuntatieteiden maisteri.
Tapani Aartomaa
Aartomaa toimi graafikkona mainostoimistoissa 1957–63, kunnes perusti oman Studio Aartomaan. Oman suunnittelutyönsä ohella Aartomaa toimi pitkään alan opettajana muun muassa MG-koulussa, Lahden muotoiluinstituutissa (1972–86) ja Pekka Halosen akatemiassa sekä apulaisprofessorina ja professorina Taideteollisessa korkeakoulussa 1986–99.
Juan Ginés de Sepúlveda
Democrates Primus
Ilmeisesti Sepúlveda totesi vuonna 1549 teoksensa Democrates secunduksen olevan lopullisessa painatuskiellossa, koska kääntyi asiassaan prinssi Filipin puoleen. Kirjeen sisältö kertoo taistelusta, jota Sepúlveda kävi teoksensa puolesta ja kertoo toisaalta, miten herkistä asioista tuolloin oli kysymys.
Chain of Command – salainen tehtävä
Arvioita
Video-oppaassa vuodelta 1994 Bello Romano kutsuu elokuvaa raa’aksi ja tylsämieliseksi räiskinnäksi ja antaa sille yhden tähden viidestä, mikä vastaa sanallista arviota ”huono”.
Satasairaala
Historia
Uudesta sairaalasta piti aluksi vain 100 sairaansijaa käsittävää laitosta, mutta Lääkintöhallituksen pääjohtajan Hannes Ryömän aloitteesta valtion ja kuntien sairaalatoimi yhdistettiin, ja Satakunnan kunnat rahoittivat viereen toisen samankokoisen sairaalarakennuksen. Ryömä piti järkevämpänä yhden suuren maakunnallisen sairaalaan rakentamista kuin useita pienempiä kunnansairaaloita. Rakennustyöt Porin kaupungin luovuttamalla tontilla Tiilimäen kaupunginosassa alkoivat vuonna 1935, ja kaksiosainen 220-paikkainen sairaala aloitti toimintansa heinäkuussa 1937. Rakennukset suunnitteli Lääkintöhallituksen rakennusosaston päällikkö arkkitehti Jussi Paatela.
Taitoluistelu talviolympialaisissa 2018
Taitoluistelussa kilpailtiin Pyeongchangin 2018 talviolympialaisissa 9.–23. helmikuuta Gangneung Ice Arenalla.
Unicum
Saatavuus
Suomessa Unicum on ollut vaihtelevasti saatavilla Alkosta kautta vuosikymmenten, vuonna 2010 syksyllä se poistui jälleen valikoimasta, mutta palautui taas 2012 mennessä. Alkuperäistä Unicumia ja Unicum Nextiä saa S-ryhmän olutbaareista sekä muista satunnaisista baareista. Euroopan ulkopuolella Unicumia on saatavilla muun muassa Yhdysvalloissa: Buffalossa, New Yorkissa sekä Ohiossa. Unkarissa Zwackin kaikkia tuotteita (Unicum, Unicum Next, Unicum Szilva, St. Hubertus, Vilmos pálinka) saa miltei jokaisesta ravintolasta, baarista tai kaupasta kautta maan.
Leonardo da Vincin kansainvälinen lentoasema
Yhteydet lentokentältä
thumb|Fiumicinon lentoaseman rautatieasema. Leonardo da Vincin lentoasemalla on rautatieasema. Lentokenttälinja lähtee asemalta Rooman päärautatieasemalle puolen tunnin välein. Matka kestää 31 minuuttia. Paikallisjuna kulkee Trasteveren, Ostiensen, Tuscolanan ja Fara Sabinan asemille. Matka kestää noin 40 minuuttia, juna ei pysähdy päärautatieasemalla.
White paper
White paper on julkaisu, joka tyypillisesti käsittelee tiettyä kantaa tai ratkaisua ongelmaan. Termi on lähtöisin brittihallituksesta: ensimmäinen tätä nimeä käyttänyt dokumentti on Churchill White Paper vuodelta 1922, joka käsitteli poliittista konfliktia Palestiinassa.
Silo (yritys)
thumb|Silo-yhtiön logo vuodelta 1944.
Poincaré
Poincaré voi tarkoittaa ainakin seuraavia:
Evrótas (kunta)
Evrótas sijaitsee Peloponnesoksen niemimaan eteläosassa Spártin kaakkoispuolella. Kunta on saanut nimensä siitä, että se sijaitsee Lakonian halki virtaavan Evrótas- eli Eurotas-joen laaksossa. Evrótaksen kunta syntyi, kun Élos, Gerónthres, Krokeés, Niáta ja Skála yhdistyivät vuoden 2011 alussa Kallikrates-suunnitelman mukaisesti.
Sampola (Pori)
Sampolan palvelut
Sampolassa toimi vuoteen 2018 asti liikekeskus erilaisineen palveluineen. Liikekeskuksessa toimi muun muassa kauppa, hammashoitola, nuorisotila, kaksi ravintolaa ja kirjasto. Rakennus purettiin sisäilmaongelmien vuoksi. Samassa yhteydessä purettiin myös rakennukseen kuulunut Itä-Porin yhtenäiskoulu, joka lopetti toimintansa keväällä 2017.
Esko Kovero
Kovero tunnetaan Ismo Laitelan roolista MTV3-kanavan draamasarjassa Salatut elämät, jossa hän on näytellyt sarjan alusta, vuodesta 1999 lähtien, poistumatta kertaakaan. Vuodesta 2020 hän on esiintynyt sarjassa myös Ismon isän, Kalervo Laitelan roolissa. Hän on esiintynyt myös muutamissa suomalaiselokuvissa, kuten vuonna 1989 ilmestyneessä Talvisota-elokuvassa. Ennen ryhtymistään vapaaksi näyttelijäksi hän työskenteli Vaasan kaupunginteatterissa (1983–1985), Turun kaupunginteatterissa (1985–1993) ja Tampereen Työväen Teatterissa (1993–1997).
Veljekset Keskinen
273x273px|thumb|Veljekset Keskinen Oy:n Tavarapuodin julkisivu. Veljekset Keskinen Oy (yleisesti Keskisen Kyläkauppa tai Tuurin Kyläkauppa) on kauppakeskus, joka sijaitsee Etelä-Pohjanmaalla, Alavuden kaupungin Tuurissa. Kauppakeskuksessa on Tavarapuodin ja Ruokapuodin lisäksi Hotelli OnnenTähti, karavaanarialue Onnela, Kyläkaupan Bensa-asema, ravintolapalveluita sekä kesäisin Pihamyymälä. Kauppakadulla toimii ulkopuolisia yrittäjiä. Kyläkaupan ympärille on vuosien varralla kasvanut kymmenien yritysten kauppakylä.
Kyläkauppaa on laajennettu useaan otteeseen. Vuonna 2016 valmistui viimeisin, 5 000 neliömetrin laajennus ja kesäkuussa 2017 avattiin Tavarapuodin ja Ruokapuodin yhdistävä Kauppakatu.
Italian Grand Prix 1975
Italian Grand Prix 1975 oli Formula 1 -sarjan osakilpailu, joka ajettiin 7. syyskuuta Monzan radalla. Kilpailun voitti Clay Regazzoni, jolle voitto oli kauden ensimmäinen.
Myrkkymuratti (sarjakuvahahmo)
Myrkkymuratin synty
Nykyisin Myrkkymuratin syntytarina on toisenlainen. Sen mukaan Pamela Isley kasvoi eristyksissä. Hänellä oli varakkaat mutta poissaolevat vanhemmat. Isleyllä ei ollut edes lemmikkejä, vaan hänen ainoita ystäviään olivat hänen viljelemänsä ja hoitamansa kasvit. Pamelasta tuli turhautunut ja eikä välittänyt ihmisistä eikä varsinkaan miehistä. Isley jätti perheensä lähtiessään korkeakouluun opiskelemaan kasvitiedettä. Hän opiskeli Alec Hollandin, tämän vaimon Lindan ja Philip Sylvianin kanssa. Professorina toimi Jason Woodrue, joka oli jo aloittanut kokeita tullakseen Floronic Maniksi. Woodrue käytti Isleya kokeessaan. Hän sekoitti kasvien myrkkyjä Isleyn ihmisvereen ja Isleyn molekyylirakenne muuttui. Hänestä tuli lähes immuuni viruksille ja sairauksille. Tuon jälkeen syntynyt Myrkkymuratti ei myöskään pystynyt enää saamaan lapsia ja hänestä tuli miesten vihaaja.
Gotham Girls
Myrkkymuratti esiintyy sarjassa Kissanaisen ja Harley Quinnin kanssa. Sarjassa häntä ääninäytteli Diane Pershing.
Myyrmäki
Junarata tulee Myyrmäkeen
VR:n kiinnostus rataa kohtaan heräsi 1960-luvun loppupuolella. Radan piti ensimmäisten suunnitelmien mukaan kulkea tunnelissa Myyrmäen alitse seuraten suurin piirtein nykyisen Myyrmäenraitin linjausta. Kun sopimus radan rakentamisesta solmittiin valtion ja kuntien välillä vuonna 1970, päädyttiin nykyiseen maanpäälliseen ja monilta kohdin siltojen päällä kulkevaan linjaukseen. Kustannukset jaettiin kuntien ja valtion kesken siten, että Suomen ensimmäisen kaupunkiradan asemat tulivat kuntien omistukseen. Liikenne radalla käynnistyi 1. kesäkuuta 1975.
Luonto ja maantiede
Maastollisesti Myyrmäki on loivaa lännestä itään viettävää laajaa rinnettä, jonka pohjalla sijaitsee Mätäojan laakso. Mätäoja on muinainen Vantaanjoen uoma. Nykyinen Myyrmäen Mätäoja on kasvustoltaan rehevää, ja alueella tavataan muutamia harvinaisia kasvilajeja. Rehevässä lehtomaisessa lutakossa vedestä nousee tervaleppää ja pajua, ja alueella kasvaa myös muutamia saarnia. Suovehka, keltakurjenmiekka ja kortteet luonnehtivat kasvillisuutta. Mätäojan laakson lisäksi Myyrmäen ympärillä on muitakin pieniä viheralueita, kuten Viherpuisto, Jokiuomanpuisto ja Raappavuoren ja Myyrmäen vesitornin ympärys.
Liikenne
HSL:n tariffijärjestelmässä Myyrmäki sijoittuu vyöhykkeelle B yhdessä Kannelmäen, Malminkartanon, Martinlaakson ja Vantaankosken kanssa.
Kaupalliset palvelut
Myyrmäen Paalutori on pääkaupunkiseudun kolmanneksi vilkkain torikaupan keskus heti Helsingin kauppatorin ja Hakaniementorin jälkeen.
Tapahtumia Myyrmäessä
Myyräncolon parkkipaikalla toteutettu Urbaani puisto Myyr York Park tarjosi kesällä 2022 yhteensä 60 ilmaiskonserttia.
Herättäjäjuhlat järjestettiin 8.–10. heinäkuuta 2016 Myyrmäen urheilupuistossa. Paikalle odotettiin 30 000–40 000 kävijää.
Tulevaisuuden suunnitelmat
Yksityisten maanomistajien toimesta Myyrmäen keskustaan on 2015 vireillä vielä pari muuta hanketta. Liesikujan pysäköintilaitoksen omistaja Nordea sekä Myyrinpuhoksen pääomistaja Eläkekassa Verso ovat tutkineen nykyisten huonokuntoisten rakennusten purkamista ja korvaamista asuintaloilla, joiden kivijaloista löytyisi liiketilaa. Myös kauppakeskus Isomyyrin omistaja Citycon on kaavaillut vanhan kauppakeskuksen purkamista ja korvaamista asunnoilla niin että katutasoon jäisi liiketilaa. Molempien rakennustyöt alkavat mahdollisesti ensi vuosikymmenellä.
Suomi kesäolympialaisissa 1964
Nuorin suomalainen olympiaurheilija näissä kisoissa oli uimari Esa Lepola, joka oli kilpaillessaan 16 vuoden ja 22 päivän ikäinen. Vanhin suomalainen osallistuja taasen oli ampuja Kalle Sievänen, jolle ikää oli kilpaillessa kertynyt 53 vuotta ja 225 päivää. Avajaisissa Suomen joukkueen lipunkantajana toimi edellisten kesäolympiakisojen kultamitalisti, telinevoimistelija Eugen Ekman.
40px|Ammunta Ammunta
Suomen ampujien panos Tokiossa oli erinomainen: yhteensä viisi urheilijaa ylti kymmenen parhaan joukkoon, kirkkaimpana kruununa Pentti Linnosvuon ja Väinö Markkasen kultamitalit olympiaennätystuloksilla.
Big L
Artistina Big L tunnettiin erityisen kyvykkäänä freestyle rap -artistina sekä menestyksekkäästä esikoisalbumista Lifestylez Ov Da Poor & Dangerous (1995). Big L ehti tehdä yhteistyötä 1990-luvun lopulla Jay-Z:n kanssa, mutta kuoli murhaajan luoteihin vain 24-vuotiaana.
Murha
Helmikuun 15. päivän iltana vuonna 1999 Big L:ää ammuttiin yhdeksän kertaa päähän ja rintakehään vain muutaman korttelin päässä kodistaan. Tutkinnan varhaisessa vaiheessa alettiin epäillä, että murhan kohteeksi joutuneen Big L:n vankilassa istuva veli Lee Coleman olisi ollut velkaa joillekin tahoille, minkä takia Big L joutui murhatuksi. Erään teorian mukaan murhaaja erehtyi henkilöstä tappaessaan Lee Colemaniksi luulemansa Big L:n.
Luettelo oopperataloista
Meksiko
thumb|Palacio de Bellas Artes, Méxicossa
Gandhara
thumb|upright|Buddhan patsas Gandharasta 100–200-luvulta. Gandhāra (urduksi گندھارا ) oli muinainen intialainen valtakunta nykyisen Pakistanin ja Afganistanin rajalla. Se sijaitsi Peshawarin laaksossa ja sen ympäristössä, Potoharin tasangolla ja Kabuljoen pohjoispuolella. Sen tärkeimmät kaupungit olivaat Purushapura (nykyinen Peshawar) ja Takshashila (nykyinen Taxila).
Josephine Tewson
Nuoruus
Tewson syntyi Lontoon Hampsteadissa vuonna 1931. Hänen äitinsä Kate oli hoitaja ja isänsä William muusikko. Oppikoulun käytyään Tewsonin oli tarkoitus opiskella englantia, mutta hänen opettajansa kannusti häntä suuntautumaan näyttämöalalle. Tewson pääsi opiskelemaan Royal Academy of Dramatic Art -kouluun, josta hän valmistui vuonna 1952.
Metameria (väri)
Arkipäivän tilanteista useille on metameria tullut tutuksi esimerkiksi vaateostoksilla. Jotkin kaksi vaatekappaletta voivat kaupan sisävalaistuksessa näyttää molemmat esimerkiksi mustalta, mutta ulkona päivänvalossa vaatekappaleet ovatkin selvästi eriväriset.
Vuokatin rautatieasema
Museovirasto on luokitellut Vuokatin rautatieaseman valtakunnallisesti merkittäväksi rakennetuksi kulttuuriympäristöksi.
M/S Comanav Tanger
1977–1986
Aluksen köli laskettiin 20. tammikuuta 1977 länsisaksalaisella Shiffswerft u Maschinenfabrik Paul Lindenaun telakalla Kielissä. Alus laskettiin vesille 11. kesäkuuta. 6. lokakuuta aluksella tehtiin koeajo. 20. lokakuuta laiva luovutettiin Swedish Gulf Linen (Kihlberg Group) omistukseen, joka rekisteröi sen Ruotsin lipun alle nimellä Merzario Gallia. Kotisatamaksi tuli Göteborg. Samana päivänä alus aikarahdattiin eli vuokrattiin italialaisen Andrea Merzario Groupin liikenteeseen. Vuonna 1979 alusta pidennettiin 27 metrillä. 23. heinäkuuta 1981 Saléninvest A/B (Salén Ship Management) osti aluksen ja antoi sille nimen Tana. Kotisatamaksi vaihdettiin Tukholma. Vuonna 1981 Tana siirtyi Wilhelmsenin Länsi-Afrikan ja Yhdysvaltain väliseen liikenteeseen. 1. elokuuta 1983 alus sai nimen Nordic Wasa, jonka jälkeen se aikarahdattiin OT Africa Linen liikenteeseen. 19. joulukuuta 1984 Nordic Wasan omistaja ajautui konkurssiin, ja 27. joulukuuta Post & Kreditbanken osti aluksen. 13. toukokuuta 1985 Salénia Ab osti aluksen. 29. elokuuta 1986 århusilainen Hastshipping Ab osti Nordic Wasan. Myöhemmin samana vuonna laivan hallinta siirtyi Rederi AB Hornetille. 2. lokakuuta 1986 Largus Exploration Ab osti aluksen. 16. joulukuuta alus siirtyi jälleen Salénia Ab:n omistukseen.
Vossikka
Vossikka eli henkilöliikennettä hevosvaunuilla ja talvella reellä hoitava vuokra-ajuri on historiallinen henkilökuljetuksen muoto, autoja käyttävän taksiliikenteen edeltäjä. Kaupungeissa vossikat palvelivat erityisiltä vossikka-asemilta (vrt. taksiasema). Vuokra-ajureita on suomeksi kutsuttu nimillä vossikka, issikka ja isvossikka, jotka on johdettu venäjän sanasta izvoztshik.
Konformisuus
Valheellisessa konsensusvaikutuksessa on kyse ilmiöstä, jossa ihminen ajattelee muiden ihmisten jakavan heidän vaikutelmansa. Ilmiö on päinvastainen konformismin kanssa. Ihmisellä voi esimerkiksi olla taipumus ajatella, että muilla ihmisillä herää samanlaisia tunnetiloja joutuessaan todistamaan jotakin kohtausta.
Kaksinaama
Hahmon julkaisuhistoria
1940-luvun sarjakuvissa Kaksinaama esiintyi kolmesti, ja 1950-luvun sarjakuvissa kahdesti. Tämän jälkeen hän poistui DC Comicsin sarjakuvista joksikin aikaa, sillä kustantamon tavoitteena oli tuoda sarjakuviin mukaan lapsiystävällisempiä rikollishahmoja. Käsikirjoittaja Dennis O'Neilin ansiosta Kaksinaama teki paluun Batman-sarjakuviin 1970-luvun alussa, ja sen myötä Kaksinaamasta tuli yksi Batmanin merkittävimmistä vihollisista.
Sarjakuva
26-vuotias Harvey Dent valitaan Gotham Cityn uudeksi piirisyyttäjäksi. Huoliteltuna julkisuudessa esiintyvä, kasvonpiirteiltään komea Dent saa itselleen lempinimen ”Apollo” kreikkalaisen ja roomalaisen mytologian Apollon -jumalan mukaan. Hän aloittaa Gotham Cityn piirisyyttäjän virassa noin puoli vuotta ennen kuin Batman aloittaa oman toimintansa Gotham Cityn rikollisuuden kitkemiseksi.
Yön ritari
Dent omaksuu käyttöönsä vanhan Gotham Cityn poliisissa syntyneen pilkkanimen ”Kaksinaama”, ja surmaa korruptoituneen poliisin sekä Salvatore Maronin. Hän ottaa James Gordonin perheen panttivangeikseen kostaakseen Gordonille, joka ei ennättänyt pelastamaan Rachelia. Batmanin saapuessa paikalle Dent ampuu häntä, mutta Batman hyökkää Dentin kimppuun, joka putoaa rakennuksen reunan yli omaan kuolemaansa.
Twin Fantasy
Twin Fantasy on yhdysvaltalaisen indie rock -yhtye Car Seat Headrestin kuudes studioalbumi, jonka se julkaisi omakustanteena Bandcamp-sivustolla 2. marraskuuta 2011. Albumi on saavuttanut kulttimaineen, koska 4chan ja Reddit -sivustot toivat albumille ja yhtyeelle julkisuutta. Yhtyeen laulaja Will Toledo ilmoitti yhtyeen julkaisevan uusintapainoksen albumista Matador Records levy-yhtiön kautta 6. helmikuuta 2018. Uusintapainos ilmestyi kuitenkin vasta 16. helmikuuta 2018.
Tapani Kärkkäinen
Tapani Kärkkäinen (s. 1962) on suomalainen kääntäjä, toimittaja ja kustannustoimittaja, joka on perehtynyt erityisesti Puolan kulttuuriin ja kirjallisuuteen. Hän toimii myös av-kääntäjänä ja kouluttajana.
Alessandro Fei
Ura
Pituutensa takia Fei aloitti uransa keskitorjujana Foiano della Chianannan joukkueessa Italian 3-liigassa. Vuonna 1994 kun Fei oli 16-vuotias, hän muutti Padovan kaupunkiin nuortenmaajoukkueen valmennukseen ja samalla kaudella hän pelasi ensimmäiset pelinsä Italian toiseksi ylimmällä sarjatasolla. Kolme vuotta Petrarcassa pelattuaan Fein oli huomannut Italiassa Lube Macerata, joka oli yksi sarjan nousevista huippujoukkueista. Fei teki sopimuksen Macerataan, jossa vietti kolme vuotta auttamalla joukkuetta voittamaan ensimmäiset suuret palkinnot: Cev Cup, Italian Cup ja Italian supercup löysivät tiensä Macerataan Fein avulla. Vuonna 2001 Alessandro siirtyi Sisley Volleyn joukkueeseen. Ensimmäisen kauden jälkeen Fei näytti taitonsa olemalla johtavia pelaajia Sisleyn mestaruuteen 2002. Kaudella 2004 Fei siirtyi pelaamaan hakkurin paikkaa sekä seurajoukkueessa että myös maajoukkueessa Andrea Sartoretin lopetettua upean uransa maajoukkueessa. Uusi rooli hakkurina teki Feistä entistä tärkeämmän pelaajan kentällä. Fei valittiin parhaimmaksi pelaajaksi 2005 EM-kisoissa Roomassa, vain vuosi hakkuriksi siirtymisen jälkeen.
A-maajoukkue
Fei on pelannut Italian maajoukkueessa 1998 vuodesta lähtien, ja oli yksi suuri tekijä uuden aikakauden maajoukkueeseen tuojana. 1998 Italian voitettua Tokiossa MM-kultaa Fei oli vain yksi lupaava nuorukainen. Mutta 2005-vuonna Fei oli tärkein pelaaja Italian maajoukkueessa Roomassa pelatuissa EM-kisoissa.
Jun’ichirō Koizumi
Sisäpolitiikka
Puoluettaan Koizumi kehitti onnistuen vetoamaan urbaaniin väestöön puolueen perinteisen maaseutukannattajakunnan sijasta. Postilaitoksen yksityistämisen lisäksi Koizumin kaudella puolueen aikaisemmin kannattamia aluepoliittisia tukiaisia infrastruktuuri- ja teollisuushankkeille vähennettiin merkittävästi. Nämä muutokset aiheuttivat ristiriitaista suhtautumista Koizumiin erityisesti puolueen sisällä, mutta toisaalta hänen kansansuosionsa kasvoi merkittävästi.
Suosio
Vuonna 2005 Koizumi päätti hajottaa parlamentin alahuoneen ja järjestää ennenaikaiset vaalit, koska parlamentti vastusti Koizumin voimakkaasti ajamaa postilaitoksen yksityistämistä. Syyskuussa 2005 pidetyissä vaaleissa Koizumin suosio kasvoi merkittävästi, ja Koizumin johtama hallitus voitti vaalit selkeällä äänienemmistöllä.
Vagharšapat
Vuonna 480 Rooman kuvernööri käski korvata ränsistyneen basilikan uudella ristinmuotoisella kirkolla. Vuonna 618 puinen kupoli korvattiin kivisellä kupolilla, joka lepäsi neljän valtavan pilarin päällä. Nämä yhdistettiin ulkoseiniin kaarilla. Tässä kunnossa kirkko on oikeastaan nykyäänkin. Seinämaalaukset ja pyörörakennukset apsiksen päällä valmistuivat 1700-luvulla. Kolmikerroksinen kellotorni rakennettiin puoli vuosisataa myöhemmin. Kirkossa oli aiemmin suurin Armenian keskiaikaisten käsikirjoitusten kokoelma, mutta nämä on lahjoitettu Matenadaran-kirjastolle.
Nelisormimangusti
Levinneisyys ja elinympäristö
Nelisormimangusteja tavataan vain Kalaharissa, eteläisessä Afrikassa. Alue on kuivaa, kuumaa ja hiekkaista elinympäristöä, jossa kasvaa pitkää heinää ja puita.
Frances Lucey
Irlannissa Lucey on saavuttanut kriitikkojen suosiota oopperaesiintymisillään Wexfordin festivaalilla. Dublinin RTÉ:n kansallisen sinfoniaorkesterin kanssa Lucey on muun muassa levyttänyt Charles Villiers Stanfordin requiemin. Hänen ensimmäinen soolo-CD:nsä, Off to Philadelphia, koostuu irlantilaisista kansanlauluista, George Gershwinin ja Cole Porterin lauluista sekä spirituaaleista.
Heinrich Zschokke
thumb|300px|Heinrich Zschokke Johann Heinrich Daniel Zschokke (22. maaliskuuta 1771 Magdeburg, Saksa – 27. kesäkuuta 1848 Aarau, Aargau, Sveitsi ) oli saksalais-sveitsiläinen kirjailija ja pedagogi.
Yläonttolaskimo-oireyhtymä
Nykyisin arviolta 70 prosenttia potilaista sairastaa keuhkosyöpää; vuonna 1969 Salsali ja Cliffton havaitsivat 4,2 prosentilla keuhkosyöpäpotilaista yläonttolaskimo-oireyhtymää. 80 prosenttia sen aiheuttaneista kasvaimista sijaitsi oikeassa keuhkossa. Myös joillakin lymfoomapotilailla on tavattu oireyhtymää; vuonna 1987 Armstrong ja Perez havaitsivat sen 1,9 prosentilla 952 tutkitusta lymfoomapotilaasta. Oireyhtymän ennuste riippuu pääasiassa sen taustalla olevasta aiheuttajasta. Hyvänlaatuiseen yläonttolaskimo-oireyhtymään ei liity ylimääräistä kuolleisuutta, mutta pahanlaatuisena se tappaa ilman hoitoa noin kuukaudessa. Jos siihen liittyy kurkunpään tai aivojen turvotusta, on äkkikuoleman vaara todellinen.
Openbox
Openbox on ikkunanhallintaohjelma X Window Systemille. Se on julkaistu GPL-lisenssillä.
Ilta Savoyssa
Ilta Savoyssa on Maija Vilkkumaan kuudes albumi ja samalla ensimmäinen livealbumi. Levyn materiaali on vuoden 2007 Totuutta ja tehtävää -konserttisalikiertueelta. Levyä varten äänitettiin useampi konsertti, ja äänitteistä valittiin onnistuneimmat levylle. Suurin osa levyn kappaleista on kiertueen viimeisestä konsertista Helsingin Savoy-teatterissa 24. maaliskuuta 2007. ”Ingalsin Laura” on nauhoitettu Savoyssa 23. maaliskuuta ja ”Hiuksissa hiekkaa” Lahden Sibelius-talossa 17. maaliskuuta. Kiertueella soittivat Vilkkumaan yhtyeen silloiseen vakiokokoonpanoon kuuluneet Mikko Kosonen, Tero Pennanen, Niko Kokko ja Jan Pethman.
Saksalainen viittomakieli
Kielellä on noin 80 000 käyttäjää.
Isosanta
Isosanta on Porin kaupunginosa, joka sijaitsee Kokemäenjoen pohjoispuolella. Isosannan naapurikaupinginosat ovat Pormestarinluoto ja Toejoki. Kokemäenjoen vastarannalla on Porin keskusta.
Denys Jurtšenko
Barcelonan EM-kisoissa 2010 Jurtšenko jäi ilman tulosta karsinnassa. Hän karsiutui myös Daegun MM-kilpailuissa 2011. Hän jäi 2012 karsinnassa ilman tulosta sekä Helsingin EM-kilpailuissa että Lontoon olympialaisissa.
Vahaskopiokone
pienoiskuva|150px|Pahkasian ensimmäisten numeroiden tekemiseen käytetty käsikäyttöinen vahaskopiokone esillä [[Mediamuseo Rupriikki|Mediamuseo Rupriikissa.]] Vahaskopiokoneella monistetaan paperille kopioita alkuperäisestä dokumentista. Alkuperäinen luodaan vahakselle eli kaksiosaiselle masterarkille tavallisesti lyömällä teksti mekaanisella kirjoituskoneella ilman värinauhaa. Vahakselle voi myös piirtää tai kirjoittaa käsin, mieluiten käyttämällä tehtävään sopivaa terävähköä puikkoa. Vahasmonistuskoneita käytettiin yleisesti tiedotteiden ja pienlehtien monistamiseen 1970-luvulle asti.
Vahaksen päällysarkki on painomustetta läpäisemättömällä kalvolla ("vaha") päällystettyä paperia. Kun sille kirjoitetaan, päällyste rikkoutuu, ja ne kohdat muuttuvat mustetta läpäiseviksi. Näin arkista syntyy painokelpoinen originaali. Kun originaali on valmis, kirjoitusalustana toiminut tukeva alusarkki irrotetaan ja päällysarkki sijoitetaan kopiokoneen rummulle "oikea" puoli rumpua vasten. Tämän jälkeen rumpua pyöritetaan joko manuaalisesti tai koneellisesti. Joka kierroksella painoväriä siirtyy originaalin läpi rummulta uudelle kopioarkille. Yksinkertaisissa malleissa väri sivellään ennen painamista rummun pintaan ja paremmissa on käytössä erilaisia annostelumekanismeja. Painovärit ovat yleensä värjättyjä öljy-vesi -emulsioita.
Kari Salmelainen
Kari Salmelainen (s. 26. joulukuuta 1948 Kotka) on suomalainen televisiojuontaja. Hän juonsi Napakymppiä vuosina 1985–2002 sekä vuonna 1994 Tosihemmot-viihdeohjelmaa ja vuonna 2012 eX-sinkku-deittiohjelmaa. Alun perin hän tuli MTV:hen äänitysapulaiseksi.
Anu Kantola
Anu Kantola (s. 1964) on suomalainen politiikan ja median tutkija. Hän toimii viestinnän professorina Helsingin yliopiston valtiotieteellisessä tiedekunnassa. Kantola on tutkinut politiikkaa, valtaa, mediaa, journalismia ja globalisaatiota. Väitöskirjassaan Markkinakuri ja managerivalta (2002) Kantola tutki suomalaista talouspolitiikkaa 1990-luvun lamassa. Kantola aloitti uransa 1990-luvulla journalistina ja kirjoitti kymmenen vuoden ajan eri joukkoviestimiin politiikasta, taloudesta ja mediasta. Kantola on aktiivinen yhteiskunnallinen keskustelija ja kirjoittaa muun muassa kolumneja Helsingin Sanomiin.
Kari Salmelainen
Palkinnot
Salmelainen sai 1988 Telvis-palkinnon parhaana miespuolisena televisioesiintyjänä. Salmelainen palkittiin elämäntyöstään Venla-gaalassa tammikuussa 2018.
Ämmänlänget
Ämmänlänget muistuttaa litistettyä vannetta, jonka pitkät sivut yhdistetään toisiinsa kahdella kangas- tai nahkahihnalla. Laite nostetaan olkapäille lepäämään näiden hihnojen varassa, ja hartiat jäävät siis vanteen sisään. Pituudeltaan säädettävät kantoketjut on kiinnitetty vanteen molempiin päihin.
Taivallahden kanava
pienoiskuva|Taivallahden kanava pienoiskuva|Taivallahden ja Varistaipaleen kanavat Taivallahden kanava on kaksisulkuinen kanava Heinävedellä Pohjois-Karjalassa. Kanava sijaitsee lähellä Varistaipaleen kanavaa ja se yhdistää Juojärven Varisveteen yhdessä Varistaipaleen kanavan kanssa. Kanava on noin 800 metriä pitkä ja rakennettiin vuosina 1911–1914. Kanava on itsepalvelukanava, mutta sitä valvotaan ja tarvittaessa ohjataan kaukokäytöllä Varistaipaleen kanavalta. Pudotuskorkeutta kahdella sululla on 4,95–5,45 metriä. Kanavan ylittävän kääntösillan alikulkukorkeus suljettuna ja alimman sulun ollessa täynnä on 0,6 metriä. Kanavasta voivat kulkea alukset, joiden suurin pituus on 31,2 metriä, leveys 7,1 metriä, syväys 1,8 metriä ja korkeus 12,5 metriä. Kanavan portit ovat tyypiltään salpausportit. Kanavan ylä- ja alaportit ovat puisia ja keskiportit teräksisiä.
Virpi Tiili
Virpi Tiili (o.s. Puurtinen, s. 1942 Helsinki) toimii Suomen edustajana Euroopan yhteisöjen ensimmäisen oikeusasteen tuomioistuimessa Luxemburgissa. Hän on työskennellyt EY-tuomarina vuodesta 1995 lähtien.
Mykrä
Mykrä-nimen muunnokset ja varhaisimmat maininnat
Kotimaisten kielten tutkimuskeskuksen Nimiarkiston sukunimikortiston tietojen mukaan mainitaan Viipurin läänin voudintileissä Jääskessä Olli Mickre jo 1544. Käkisalmen läänin maakirjassa mainitaan Kiteellä Petruska Condrathieff Mÿgräeff 1631 ja Cornilka Mygroieff 1631 sekä Hiitolassa Oluff Mykre 1631, Michill Ollsson Mygrä 1638 ja Lars Mäckrä 1646.
Alois Schloder
Schloder aloitti pelaamisen seuratasolla Ev Landshut -jääkiekkoseurassa vuonna 1963. Hänet valittiin ensi kertaa Saksan Liittotasavallan jääkiekkomaajoukkueseen B-sarjan maailmanmestaruuskisoihin vuonna 1966. Schloder pelasi yhteensä 206 maaottelua ja teki 87 maalia. Hän toimi maajoukkueen kapteenina vuosina 1971-78.
Schlonder oli mukana pronssia voittaneessa Saksan maajoukkueessua Innsbruckin olympialaisissa vuonna 1976.
IDesk
iDeskissä kuvake luodaan tekemällä teksitiedosto kansioon. Tiedoston tulee olla formaatissa.
Fender Showmaster
Fender Showmaster on Fenderin vuosina 1998–2009 valmistama superstrat-luokan kitaramalli. Kitaran on suunnitellut Fender Custom Shopin työntekijä Gene Baker.
Willi Wülbeck
Willi Wülbeck (s. 18. joulukuuta 1954 Oberhausen) on saksalainen yleisurheilija. Hänen suurin menestyksensä oli kultamitali miesten 800 metrin juoksussa vuoden 1983 yleisurheilun maailmanmestaruuskilpailuissa Helsingissä. Hän saavutti kyseisen matkan ajassa 1.43,65. Seuratasolla Wülbeck edusti Rot-Weiß Oberhausenia.
Wülbeck kilpaili vuosina 1974 ja 1982 yleisurheilun Euroopan-mestaruuskilpailuissa. Hän voitti kymmenen perättäistä Länsi-Saksan-mestaruutta vuosina 1974–1983.
Antirasismi
Kriittinen rotuteoria
Nykyisin "antirasismin" teoria on Yhdysvalloissa alkanut yhdistyä erityisesti Ibram X. Kendiin ja hänen kirjaansa How to be an Antiracist (2019), joka on ollut myyntimenestys myös Yhdysvaltojen ulkopuolella. Kendin mukaan kapitalismi on olennaisesti rasistinen järjestelmä ja rasismi kapitalistinen ajattelutapa. Vaihtoehtoja rotusyrjintään ovat joko rasismi tai antirasismi, mikä tarkoittaa aktiivista puuttumista rasismiin. Mikä tahansa rodullistettujen ryhmien epäsuhta on rasismia, esimerkiksi ryhmien väliset erot koulumenestyksessä.
Antirasismi Suomessa
Keväällä 2022 Espoon kaupunki vaihtoi kaupunginvaltuutetuille tarjotun antirasistisen sitoumuksen nimen rasisminvastaiseksi sitoumukseksi koska kaupunginhallitus katsoi antirasismi -nimen olevan poliittisesti ideologinen.
Africa (diokeesi)
Provinssit
Selitykset:
Obuhovin pituus
missä u_* on kitkanopeus, on keskimääräinen virtuaalinen potentiaalilämpötila, k on von Kármánin vakio, g on putoamiskiihtyvyys ja  on kinemaattinen lämmönvuo pinta- l. vakiovuokerroksessa.
Obuhovin pituus kuvaa myös ilmakehän stabiilisuutta. Moninin–Obuhovin samanlaisuusteorian kannalta tärkeä stabiilisuusindeksi määritellään erityisesti korkeuden ja Obuhov-pituuden suhteena.
Tsaari Saltanin tarina
Tsaari Saltanin tarina tai Satu tsaari Saltanista on:
Dacken sota
Dacken sodan muistoja
Nils Dacke oli vuosisatojen ajan roiston maineessa. 1900-luvulla historian uudelleenarvioinnit johtivat siihen, että monet alkoivat pitää Kustaa Vaasaa hirmuhallitsijana ja Nils Dackea vapaustaistelijana. Virserumiin on pystytetty Dacken patsas.
Asiana
Asiana oli Rooman valtakunnan diokeesi, joka käsitti osan Vähästä-Aasiasta ja Egeanmeren saarista.
Kreolikieli
Tyypit
Ulkosyntyiset kreolit ovat syntyneet sellaisissa monikielisissä maahanmuuttajayhteisöissä, joihin ei ole kuulunut alkuperäisväestöä. Tällaisia olivat esimerkiksi asumattomille seuduille saapuneet uudisasukkaat, tai paikat, joissa alkuperäisväestö katosi nopeasti uudisasukkaiden saapumisen jälkeen. Monikielinen tällaisesta yhteisöstä tuli, kun siihen tuotiin työvoimaa eri maista, ja heidän parissaan syntyi kreolikieliä.
Pakkasherra (sarjakuvahahmo)
Pakkasherra on listattu sijalle 67 IGN-sivuston laatimassa listassa sadasta kaikkien aikojen suurimmista sarjakuvarikollisista.
Historia
Tämän seurauksena hän pystyi selviytymään vain alle nolla-asteen ilmastossa. Fries vannoi kostavansa niille jotka tekivät hänelle vääryyttä. Hän loi itselleen kyberneettisen kylmiöasun ja laservoimalla toimivan jäädytysaseen, mistä lähtien hänet tunnettiin nimellä Pakkasherra.
Velskola
Velskola on Espoon kaupunginosa ja siellä sijaitseva Espoon seurakuntayhtymän toimintakeskus Espoon luoteiskulmassa Velskolan Pitkäjärven ja Vihdintien välissä.
Pakkasherra (sarjakuvahahmo)
Elokuva
Arnold Schwarzenegger esittää Pakkasherraa elokuvassa Batman & Robin (1997).
Batman
Jonkin ajan kuluttua Grant Walker -niminen liikemies sieppasi Pakkasherran vankilasta. Varakas Walker halusi tulla samanlaiseksi kuin Pakkasherra ja tarjosi tälle vastineeksi muutosprosessista Nora Friesin, jonka oli pelastanut Boylen laboratoriosta räjähdyksen jälkeen ja rahoituksen tämän parantamiseksi. Pakkasherra suostui muuttamaan Walkerin itsensälaiseksi. Kuultuaan Walkerin suunnitelman jäädyttää koko maailma ja pelastaa vain harvat ja valitut omaan merenalaiseen kaupunkiinsa Oceanaan, Batman ja Robin saapuvat paikalle ja kertovat Pakkasherralle että Nora tulisi vihaamaan tätä jos hän auttaisi Walkeria hullussa suunnitelmassaan. Epäröimättä Pakkasherra vangitsee Walkerin jäävuoreen ja samalla kun Walkerin tukikohta hajoaa ympäriltä Pakkasherra, Nora Fries ja Grant Walker katoavat.
The New Batman Adventures
The New Batman Adventuresissa Michael Ansara jatkoi Pakkasherran roolissa, jossa se kohtasi kuitenkin pahimman mahdollisen kohtalon, kun hänen parantunut vaimonsa jätti hänet. Tämän seurauksena Pakkasherra ryhtyi kostamaan menetyksensä koko Gotham Citylle, jossa selvisi myös, että hänen kehonsa ei enää kestänyt pitkää ikää ja se rappeutui lukuun ottamatta Pakkasherran päätä. Hänen viimeinen yrityksensä jäädyttää Gotham City epäonnistui Batmanin estäessä jääkiihdyttimellä varustetun helikopterin. Lopputuloksena Pakkasherra itse jäätyi aseensa tulivoimaan.
The Milestones
Yhtye on esiintynyt myös mm. Yhdysvalloissa, Islannissa, Saksassa ja Norjassa.
Vitali Škurlatov
Vitali Škurlatov (, s. 25. toukokuuta 1979) on venäläinen pituushyppääjä.
Muuratsalo
Maantietoa
Noin puolet saaresta kuuluu Jyväskylän Säynätsalon kaupunginosaan (ennen vuotta 1993 Säynätsalon kunta), ja noin puolet kuuluu Muurameen. Saaren pohjoisosissa Jyväskylän puolella on noin 590 asukasta, mutta myös Muuramen puolella on joitakin asukkaita lisää. Saaren asuinalueet sijaitsevat pääasiassa saaren pohjoisrannoilla, Haikankärjessä ja itärannoilla. Muuratsaloon tulee tie mantereen Kinkovuorelta, ensin pengertietä pitkin Säynätsaloon, sitten Louhunsalmen riippusillan yli Lehtisaareen ja lopuksi Lemmensiltaa pitkin Muuratsaloon. Saaren jokaisella suunnalla kulkee veneväylät.
Aiheesta muualla
62.099°N, 25.754°W
Britannia (diokeesi)
Britannia oli Rooman valtakunnan diokeesi, joka käsitti Ison-Britannian saaren etelä- ja keskiosat, toisin sanoen nykyisen Englannin ja Walesin.
James Obiorah
Obiorah pelasi Nigerian maajoukkuessa yhden ottelun vuonna 1998 ja kaksi ottelua vuonna 2002, joista toisen MM-kilpailuissa Englantia vastaan.
Empresas Polar
Empresas Polar on venezuelalainen holdingyhtiö, joka sijaitsee Caracasissa. Se on perustettu vuonna 1941.
Harnaaz Sandhu
Varhainen elämä ja koulutus
Sandhu syntyi Kohalin kylässä Gurdaspurin piirikunnassa Punjabissa, lähellä Batalan kaupunkia, Pritampal Singh Sandhulle ja Rabinder Kaur Sandhulle. Hänen isänsä on kiinteistönvälittäjä ja äiti gynekologi, ja hänellä on myös seitsemän vuotta vanhempi veli nimeltä Harnoor. Sandhu kasvoi sikhiläisessä jatperheessä.
Kauneuskilpailut
Voitettuaan Femina Miss India Punjab 2019 -tittelin, Sandhu kilpaili Femina Miss Indiassa, jossa hän sijoittui lopulta 12 parhaan joukkoon.
Simona Amânar
Myös vuonna 1997 Marinescu joutui antamaan tilaa Amânarille MM-kisojen neliottelussa, jossa Amânar saavutti hopeaa Svetlana Horkinan takana. Samoissa kisoissa Amânar saavutti kultaa hypyssä ja joukkuekilpailussa. Vuoden 1998 EM-kisoissa Amânar voitti kultaa joukkuekilpailusta, hopeaa neliottelusta ja hypystä sekä pronssia puomilta sekä permannolta. Vuoden 1999 MM-kisoista irtosi kultaa joukkuekilpailusta ja hopeaa hypystä sekä permannolta. Neliottelussa hän putosi nojapuilta ja jäi sijalle 14.
Sydneyn olympialaisissa 2000 neliottelun ennakkosuosikki Horkina epäonnistui ja kultamitalista kamppailivat romanialaiset Amânar, Andreea Răducan ja Maria Olaru. Alun perin kisan voitti Răducan, mutta hän kärähti kiellettyjen lääkeaineiden käytöstä, jolloin Amânar nousi kilpailun voittajaksi. Samoissa kisoissa Amânar voitti kultamitalin myös joukkuekilpailusta ja pronssia permannolta.
Freedom Force
Pelaaminen
Pelissä pelaaja ohjaa supersankarijoukkoa, joka puolustaa Patriot Cityä erilaisia kelmejä, hirviöitä ja muita uhkaavia olentoja vastaan.
Under the Northern Sky
Under the Northern Sky on kokkolalaisen Immortal Souls -yhtyeen ensimmäinen täyspitkä studioalbumi, joka julkaistiin vuonna 2001. Se äänitettiin samassa yhteydessä The Cleansing -EP:n levytyssessioiden kanssa Studio Watercastlessa, Jyväskylässä 26. helmikuuta–5. maaliskuuta 2000. Avustajana toimi studioteknikko Arttu Sarvanne. Tuottajana toimi Little Rose Productionsin Manu Lehtinen.
Fernand Leduc
thumb|right|Fernand Leduc Fernand Leduc (4. heinäkuuta 1916 Montréal – 28. tammikuuta 2014 Montréal ) oli kanadalainen taidemaalari. Hän syntyi Québecissä ja aloitti vuonna 1938 opintonsa Montréalin École des Beaux-Artsissa.
I Love It Loud
Laulussa tulee häivytys ulos, mutta musiikki tulee kovempiäänisenä takaisin, ja sitten laulussa tulee häivytys ulos toisen kerran. Tämä idea otettiin The Beatlesin kappaleista Helter Skelter ja Strawberry Fields Forever.
Lars-Emil Johansen
Johansen kuuluu Siumut-puolueeseen, jonka puhemiehenä hän toimi vuosina 1987–1997. Hän on luonut pitkän poliittisen uran paitsi Grönlannissa, myös emämaassa Tanskassa, jonka parlamenttiin hän on kuulunut vuosina 1973–1979 ja jälleen vuodesta 2001 vuoteen 2011.
USS Cole (DDG-67)
USS Cole on Yhdysvaltain laivaston Arleigh Burke -luokan ohjushävittäjä.
Linus Torvalds
Lapsuus ja nuoruus
Nils Torvalds yritti saada poikansa harrastamaan muutakin kuin tietokoneita ja ilmoitti tämän koripallojoukkueeseen. Linuksen koripalloura jäi kuitenkin lyhyeksi. Nils Torvalds oli myös SKP:n jäsen ja vei Linuksen mukaan SKDL:n pioneeritoimintaan. Linusta kiusattiin koulussa isänsä poliittisten näkemysten vuoksi. Aikuisiällään hän ei ole ollut lainkaan kiinnostunut politiikasta ja arvelee sen johtuvan juuri poliittisesti aktiivisesta perheestään. Nils Torvalds on myös agnostikko ja pettyi kovasti, kun Sara liittyi myöhemmin katoliseen ja Leo luterilaiseen kirkkoon. Linus on kuitenkin ateisti.
Linux syntyy
Torvalds törmäsi ensimmäisen kerran GNU-projektiin vuonna 1991, kun toinen tietojenkäsittelytieteen opiskelija Lars Wirzenius vei hänet Teknilliseen korkeakouluun kuuntelemaan free software -guru Richard Stallmanin puhetta. Torvalds ei jälkikäteen muistanut puheesta paljoakaan. Hän arvioi itse olleensa tuolloin kiinnostunut lähinnä teknologiasta siinä missä Stallman oli painottanut vapaiden ohjelmistojen yhteiskunnallisempaa puolta.
Tammikuussa 1991 Torvalds osti uuden tietokoneen. Hän suhtautui PC-tietokoneisiin aluksi varauksin, mutta päätyi ostamaan 386:n sen hinnan, tehokkuuden ja yleisyyden vuoksi. Kone sisälsi riisutun DOS-käyttöjärjestelmän, mutta Torvalds halusi Minixin, jonka hän joutui tilaamaan ulkomailta. Minixin saapuminen kesti kuitenkin yli kuukauden, ja tuona aikana Torvalds pelaili paljon Prince of Persia -toimintaseikkailupeliä. Minixin saatuaan Torvalds keskittyi sen paranteluun. Hän ei ollut tyytyväinen käyttöjärjestelmän pääte-emulaattoriin ja päätti kirjoittaa oman. Tästä ohjelmasta muodostui lopulta käyttöjärjestelmän ydin, Linux.
Torvalds piti ensimmäisen julkisen puheensa marraskuussa 1993 Alankomaiden Unix-käyttäjäyhdistyksen kymmenvuotisjuhlassa. Häntä oli vuotta aiemmin pyydetty puhumaan Espanjaan, mutta hän oli kieltäytynyt vedoten esiintymiskammoonsa. Nyt puhe sujui kuitenkin hyvin.
Transmeta
Linux-yhtiö Red Hat oli vuonna 1997 antanut Torvaldsille optioita, ja yhtiön listauduttua pörssiin 11. elokuuta 1999 hänen optioidensa arvo oli parhaimmillaan yli viisi miljoonaa dollaria. Torvalds joutui kuitenkin odottamaan puoli vuotta ennen kuin voi lunastaa optiot. Hän oli saanut osakkeita ja optioita myös VA Linux -yhtiöltä, jonka listautuminen vuonna 1999 oli vieläkin menestyksekkäämpi. Yhteensä hän ansaitsi optioilla noin 20 miljoonaa dollaria.
Natalie Wood
Natalie Wood, alkuperäiseltä nimeltään Natalja Nikolajevna Zaharenko, myöh. Gurdin, oli yhdysvaltalainen näyttelijä.
Gortynía
Kunnan osat
Vuoden 2011 kuntauudistuksesta lähtien Gortynían kunta muodostuu kahdeksasta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Linus Torvalds
Open Source Development Labs ja Linux Foundation
Torvalds irtisanoutui Transmetalta vuonna 2003 ja alkoi työskennellä kokopäiväisesti Linux-ytimen parissa Open Source Development Labsin palkkaamana. Seuraavana vuonna perhe muutti Portlandiin Oregoniin, lähemmäksi Linuksen työpaikkaa.
Johtamistyyli
Torvalds lisäsi vuonna 2004 Linuxin lähdekoodiin dokumentin johtamistyylistään. Siinä hän väittää, että menestyksekäs tapa johtaa on olla johtamatta eli tekemättä päätöksiä. Sen sijaan alaisten tulisi tehdä suuret, peruuttamattomat päätökset, sillä he tuntevat yksityiskohdat paremmin. Mikäli johtaja kuitenkin joutuu tekemään päätöksen, hänen pitää tehdä selväksi, ettei hän ole asiasta varma, ja päätös voi hyvinkin olla huono. Jos päätös myöhemmin osoittautuu huonoksi, sen voi perua ja sanoa olevansa idiootti. Jos taas pitää valita kahdesta vaihtoehdosta, esimerkiksi koodinpätkä tai ajuri, Torvaldsin mukaan kannattaa kokeilla molempia. Alaiset kyllä huomaavat aikanaan, kumpi toimii paremmin.
Ajatuksia tekijänoikeuksista
Linux on lisensoitu Richard Stallmanin kehittämällä GNU GPL -lisenssillä, joka takaa käyttäjälle oikeuden kopioida, muuttaa ja jakaa edelleen ohjelmaa ja sen lähdekoodia vapaasti, kunhan GPL-lisenssiä käytetään myös sitä tai sen muunnosta eteenpäin jaettaessa.
Linuksen laki
Torvalds sai syksyllä 1998 kutsun puhumaan Berkeleyyn Kalifornian yliopistoon verkostoyhteiskuntaa käsittelevään tilaisuuteen, ja koska tilaisuuden muut osanottajat olivat filosofeja, jotka puhuivat teknologiasta, Torvalds halusi olla teknologi, joka käsittelee filosofisia teemoja. Valmistellessaan puhetta edellisenä iltana Torvalds kehitti Linuksen laiksi kutsumansa teorian, joka hänen mukaansa selittää ihmisen perusmotiiveja ja yhteiskunnan kehittymistä.
Peshawar
Historia
thumb|vasen|Peshawarin lähistöllä sijaitsevan [[Takht-i-Bahin buddhalaisen luostarin raunioita.]] Peshawarin kaupungilla on pitkä historia. Aikanaan se tunnettiin nimillä Parashawara tai Purushapura Gandharan kuningaskunnan pääkaupunkina. Varhaisessa paštulaisessa runoudessa kaupunkia kutsutaan joskus myös nimellä Begram. Tunnetun tarinan mukaan se sai nykyisen nimensä suurmoguli Akbarilta ja Peshawar tarkoittaa vapaasti käännettynä rajakaupunkia. Kreikkalais-baktrialainen hallitsija Eukratides I valloitti nykyisen kaupungin alueen 100-luvulla eaa. ja Kušana-valtakunnan hallitsija Kaniska teki siitä pääkaupunkinsa ensimmäisellä vuosisadalla eaa. Kiinalainen buddhalainen munkki Faxian kulki alueella 400-luvulla ja vielä tuolloin buddhalaisuus oli alueen valtausko.
1930-luvulla Peshawarissa vaikutti Khān Abdul Ghaffār Khānin perustama punapaitojen pataanien asiaa ajanut liike, joka ennen Intian jakoa Intiaan ja Pakistanin oli liittoutunut monista muista muslimeista poiketen Intian kansalliskongressin kanssa. Jaon jälkeen valtaan alueella nousi Muslimiliitto. Neuvostoliiton tunkeuduttua Afganistaniin 1979, monet pakolaiset siirtyivät Peshawariin, heidän joukossaan vaikutusvaltaisia muslimijohtajia. Kaupunkia on pidetty monien äärimuslimijärjestöjen kotipaikkana, ja se on usein yhdistetty Al-Qaidaan. Suomen ulkopoliittisen instituutin raportin 7/2004 mukaan Osama bin Laden perusti sinne 1984 värväystoimiston, joka rekrytoi ja koulutti ulkomaalaisia vapaaehtoisia Afganistanin sotaan. Talibanin toiminta on levinnyt Pakistanin Afganistanin vastaiselta rajalta muualle Pakistaniin ja järjestö on tehnyt iskuja myös Peshawarissa.
Jarno Parikka
Jalkapalloura
Kevään 2007 Liigacupissa hän sivusi Ari Hjelmin nimissä ollutta yhden kauden maalintekoennätystä (7 maalia). Samana keväänä hän suoritti loppuun varusmiespalveluksensa. Jo lyhyessä ajassa Parikasta tuli yksi kannattajien suosikeista ja hän teki huhtikuussa 2007 uuden sopimuksen HJK:n kanssa. Uusi sopimus kattoi kaudet 2007–2009. Kaudella 2008 Parikka teki Veikkausliigassa yhdeksän maalia, mikä on yhä hänen paras kausikohtainen maalimääränsä.
Defensor Legis
Defensor Legis ilmestyy neljä kertaa vuodessa ja sen levikki on noin 2 600. Julkaisun lukijakunnasta noin kolmasosa on muita kuin asianajajia.
Defensor Legis -nimi on latinaa ja tarkoittaa oikeuden puolustajaa. Defensor Legis -hahmo on kuvattu Suomen Asianajajaliiton logossa, jonka mukaan liiton lehti on saanut nimensä.
Feuersnot
Feuersnot ("Tulenpuute", TrV 203) on Richard Straussin yksinäytöksinen ooppera, joka sai ensi-iltansa 21. marraskuuta 1901. Teos oli Straussin toinen ooppera ja menestyi paremmin kuin säveltäjän ensimmäinen ooppera Guntram, vaikka se sai osakseen moraalista paheksuntaa sisältämänsä mauttomana pidetyn huumorin vuoksi. Ernst von Wolzogen oopperaan kirjoittama libretto perustuu flaamilaiseen kansansatuun. Librettoa voidaan pitää myös Straussin vastineena arvostelijoilleen.
Musiikillisesti Feuersnot on vähemmän wagneriaaninen kun edeltäjänsä. Strauss harmitteli vanhenpana teoksen vähäistä suosiota ja korosti sen merkitystä hänen kasvamisessaan säveltäjänä.
Risto Sänkiaho
Sänkiaho on ollut Suomalaisen Tiedeakatemian jäsen vuodesta 2001.
John O’Shea
Manchester Unitedin nuorisoakatemiasta valmistunut O’Shea pelasi ensi kerran ykkösjoukkueessa vuonna 1999 Villa Parkilla Aston Villaa vastaan. Pelattuaan muutaman vuoden lainalla Bournemouthissa ja R. Antwerp FC:ssä, O’Shea palasi takaisin Manchester Unitediin kaudeksi 2002–2003. Vakiokokoonpanossa ollut irlantilainen pelasi menestyksekkään kauden joukkueessa ja kokeili kauden aikana monia pelipaikkoja.
Porin kauppatori
Yleistä
Porin kauppatori on perinteisesti ollut vilkas kauppapaikka. 2000-luvulla sen merkitys on kuitenkin vähentynyt, erityisesti talvikuukausina. Suuri osa kauppatorin tapahtumia on siirtynyt kävelykadun ja Eetunaukion alueelle. Ongelmana on myös ollut vanhojen torikauppiaiden eläköityminen ja uusien löytäminen tilalle.
Torin ympäristön rakennuksia
thumb|right|260px|Kauppatorin uusi torirakennus huhtikuussa 2022. Porin kauppatori on harvinainen Suomessa, koska se on kokonaan korkeiden 6-8-kerroksisten liike- ja asuinrakennusten ympäröimä. Suurin osa muiden Suomen kaupunkien toreista on matalamman rakennuskannan ympäröimää, joltakin laidaltaan avonainen tai yhdellä laidalla on kirkon kaltainen julkinen rakennus.
Isuzu (1921)
Isuzu oli Keisarillisen Japanin laivaston vuonna 1923 palvelukseenotettu Nagara-luokan kevyt risteilijä toisessa maailmansodassa.
Sergei (patriarkka)
Patriarkaatti
Silloinen patriarkka Tihon näki, ettei hänen kuoltuaan normaalia patriarkanvaalia toimitettaisi, ja siksi nimesi itse kolme ehdokasta häntä seuraavaksi sijaispatriarkaksi (locum tenens -patriarkka); yksi näistä oli Sergei. Tihonin kuoltua keväällä 1925 sijaispatriarkaksi kuitenkin nimitettiin metropoliitta Pietari. Kun Pietari vangittiin 8 kuukauden kuluttua, hänen tilalleen virkaa tekeväksi sijaispatriarkaksi tuli Sergei. Sergei itse oli taas väliaikaisesti vangittuna 1926-1927. Pietaria ei koskaan vapautettu, vaan hänet teloitettiin 1937. Sergei hoiti virkaa tekevänä sijaisena Venäjän kirkon johtajuutta vuoteen 1937 ja sen jälkeen locum tenens -patriarkkana vuoteen 1943, jolloin hänet valittiin varsinaiseksi patriarkaksi. Hän kuoli kahdeksan kuukautta nimityksen jälkeen.
Jules Rimet
Rimet toimi kansainvälisen jalkapalloliiton Fifan puheenjohtajana vuosina 1921–1954. Hän toimi myös Ranskan jalkapalloliiton puheenjohtajana.
Stam1na
Alkuvuodet ja levytyssopimus Sakara Recordsin kanssa (1996–2004)
Stam1na aloitti toimintansa kesällä 1996. Ensimmäiseen kokoonpanoon kuuluivat laulaja-rumpali Antti Hyyrynen, basisti Jaakko Häkli ja kitaristi Pekka Olkkonen. Pian yhtyeeseen liittyi rumpali Teppo Velin, ja Hyyrynen siirtyi toiseksi kitaristiksi. Vuosien 1997 ja 2004 välillä yhtye julkaisi useita demoja, joista ensimmäiset olivat englanninkielisiä, kunnes se solmi levytyssopimuksen Mokoma-yhtyeen jäsenten perustaman Sakara Records -levy-yhtiön kanssa syksyllä 2004.
Viimeinen Atlantis ja Nocebo (2009–2012)
3.11.2010 julkaistiin Vanhaa paskaa -niminen demokokoelma.
Sessiojäsenet
Yhtyeen jäsenistä Kangasmäki (kiertueilla 2005) ja Emil Lähteenmäki (Uudet kymmenen käskyä- ja Raja-albumeilla sekä kiertueilla 2007–2009) toimivat sessiojäseninä ennen nimitystään varsinaisiksi jäseniksi.
Sunrise Avenue
On the Way to Wonderland (2006–2008)
Vuonna 2007 Sunrise Avenuen kappale ”Choose To Be Me” valittiin Saksan Big Brotherin viralliseksi tunnuskappaleeksi ja se soi jokaisen lähetyksen alussa, mainoskatkoilla sekä ohjelman lopussa. Lisäksi yhtye esiintyi Big Brotheriin liittyvissä tilaisuuksissa. Samainen kappale julkaistiin myös singlenä.